hu sv hu hu hu hu hu sv hu hu hu ca hu en hu en hu hu hu hu hu hu hu hu hu hu hu hu hu en cs de hu hu fr hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat es pt hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. február 11.
Ugrás a navigációhoz Ugrás a kereséshez
Zerind vagy Szerénd a „tar” (? – 971 előtt), Szent István király rokona, a Szent István ellen fellázadt Koppány somogyi vezér apja volt.
Szent István és Tar Zerind rokonsági foka bizonytalan. A rokonságot az alapozza meg, hogy fiának tartják Koppányt, aki csak erre alapozhatta trónigényét. Semmilyen konkrét elsődleges forrás nincs Zerind és Koppány viszonyáról, vagy akár Koppány lázadásáról és trónigényéről. Mivel a nevét viselő települések és birtokok Teveli és Termecsü birtokai mellett fekszenek, Hóman Bálint feltette, hogy Zerind Árpád nagyfejedelem legidősebb fiának, Tarkacsunak az ágából ered, s így Teveli fia és Termecsü öccse lehetett. Eszerint Árpád legidősebb fiának, Tarkacsunak volt fia Teveli, unokája Tar Zerind, aki így Termacsu öccse és Árpád dédunokája volt.[1]
Mivel Somogy 955 előtt Falicsi szállásterülete volt, Györffy György korábban úgy gondolta, hogy Koppány Falicsi ágához tartozott, de – többek között mivel Koppány neve nem található a Falicsi (Fajsz) nevét viselő helyek, azaz birtokai közelében – megváltoztatta álláspontját és elfogadta Hóman Bálintét.[1]
Bakay Kornél Tar Zerindet Géza öccsével, Mihállyal azonosítja, fiát, Koppányt pedig Szár Lászlóval, arra alapozva, hogy ők is megkeresztelkedtek, még ha csak színleg is: "Mihály azonos Tar-Szörénddel, tehát a pogány neve Tar-Szörénd volt. Tehát a két testvér; Gyevicsa (Géza) és Tar-Szörénd. A keresztségben az egyik a Stephanos (= a Megkoszorúzott), a másik a Mihály nevet kapta. Ha ez a feltevésem helyes, akkor még kiélezettebb a történelmi dráma, mert Tar-Szörénd fia Koppány, Géza fia Vajk. A keresztségben Vajk ugyancsak a Stephanos nevet kapta"[2] Tar Zerindnek és Koppánynak azonban nem ismerjük a keresztény nevét, Mihálynak és Szár Lászlónak pedig a pogány nevét, s ezeket a hiányokat ez a feltételezés kitölti.
Mihály azonban Géza öccse volt, Koppány pedig jóval idősebb Istvánnál, mert az éppen felserdült István előtt Koppány előbb Biharban, majd Somogyban birtokolt területeket. Tar Zerind Gézánál minden bizonnyal idősebb volt.[1]
Egy végleg eldönthetetlen lehetőség szerint I. Boleszláv lengyel király második feleségének apja esetleg ő (is) lehetett, s így ő (is) lehetett Veszprém nagyapja.[1]
Falicsi magyar fejedelem halálával kapta meg a somogyi hercegséget. Taksony fejedelem idején a Duna alsó szakaszán és a bihari dukátusban rendelkezett szállásokkal. Esetleg a ma Olténiában levő hajdani bánsági központ, Szörény is róla kapta a nevét. Neve a Duna bal partján innen a Dráva torkolatáig fordul elő helynevekben. Dukátusi szálláshelyét az Arad megyei Zerind község őrzi. Ekkor Taksony fia, Géza a nyitrai dukátust uralta. Tar Zerind még Géza fejedelem hatalomra kerülése előtt meghalt, ekkor nyerhette el Géza a bihari-aldunai dukátust.[1]
↑ a b c d e Györffy György: István király és műve. 2. kiadás. Budapest: Gondolat. 1983. ISBN 963 281 221 2
↑ Életünk, 1984 (22. évfolyam, 5. szám) István, a király Szörényi Levente és Bródy János rockoperája. Bakay Kornél régésszel beszélget Sárdi Mihály.
Árpád  ·  Zolta  ·  Falicsi  ·  Taksony  ·  Géza  ·  István
I. Szent István  ·  I. Fehér András  ·  I. Bajnok Béla  ·  Salamon  ·  I. Magnus Géza  ·  I. Szent László  ·  Könyves Kálmán  ·  II. István  ·  II. Vak Béla  ·  II. Géza  ·  III. István  ·  II. László  ·  IV. István  ·  III. Nagy Béla  ·  Imre  ·  III. László  ·  II. Jeruzsálemi András  ·  IV. Béla, a második honalapító  ·  V. István  ·  IV. Kun László  ·  III. Velencei András
Árpád-házi Adelhaid cseh fejedelemné  ·  Árpád-házi Zsófia szász hercegné  ·  Árpád-házi Ilona horvát királyné  ·  Árpád-házi Eufémia morva hercegné  ·  Árpád-házi Irén bizánci császárné  ·  Árpád-házi Zsófia bihari ispánné  ·  Árpád-házi Adelhaid cseh fejedelemné  ·  Árpád-házi Erzsébet lengyel nagyhercegné  ·  Árpád-házi Erzsébet cseh fejedelemné  ·  Árpád-házi Ilona osztrák hercegné  ·  Árpád-házi Margit bizánci császárné  ·  Árpád-házi Konstancia cseh királyné  ·  Árpád-házi Anna Mária bolgár cárné  ·  Árpád-házi Erzsébet türingiai tartománygrófné  ·  Árpád-házi Jolán aragóniai királyné  ·  Árpád-házi Kinga lengyel fejedelemné  ·  Árpád-házi Anna macsói hercegné  ·  Árpád-házi Jolán kaliszi hercegné  ·  Árpád-házi Konstancia halicsi hercegné  ·  Árpád-házi Erzsébet bajor hercegné  ·  Árpád-házi Erzsébet szerb királyné  ·  Árpád-házi Katalin szerb királyné  ·  Árpád-házi Mária nápolyi királyné  ·  Árpád-házi Anna bizánci császárné
Árpád-házi Levente magyar hadvezér  ·  Árpád-házi Tarkacsu magyar fejedelmi herceg  ·  Árpád-házi Jelek magyar fejedelmi herceg  ·  Árpád-házi Jutocsa magyar fejedelmi herceg ·  Árpád-házi Teveli magyar fejedelmi herceg  ·  Árpád-házi Tas magyar hadvezér  ·  Árpád-házi Termecsü magyar fejedelmi herceg  ·  Árpád-házi Lehel magyar hadvezér  ·  Tar Zerind  ·  Koppány vezér  ·  Árpád-házi Mihály magyar fejedelmi herceg  ·  Árpád-házi Judit magyar fejedelmi hercegnő  ·  Árpád-házi Vazul magyar fejedelmi herceg  ·  Árpád-házi Ottó magyar trónörökös  ·  Árpád-házi Henrik magyar trónörökös  ·  Árpád-házi Levente magyar királyi herceg  ·  Árpád-házi Zsófia magyar királyi hercegnő  ·  Árpád-házi György  ·  Árpád-házi Lampert magyar királyi herceg  ·  Árpád-házi Dávid magyar királyi herceg  ·  Árpád-házi Álmos magyar királyi herceg  ·  Árpád-házi Borisz Kalamanosz magyar trónkövetelő  ·  Árpád-házi Géza magyar királyi herceg  ·  Árpád-házi Kálmán halicsi király  ·  Árpád-házi András magyar királyi herceg  ·  Árpád-házi Béla magyar trónörökös  ·  Árpád-házi Béla magyar királyi herceg  ·  Árpád-házi Utószülött István magyar királyi herceg
Szent István  ·  Szent Imre  ·  Szent László  ·  Szent Piroska  ·  Szent Erzsébet  ·  Szent Kinga  ·  Szent Margit  ·  Boldog Jolán  ·  Boldog Konstancia  ·  Boldog Erzsébet özvegy  ·  Boldog Erzsébet
Anjou-ház  ·  Přemysl-ház  ·  Wittelsbach-ház
Középkorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Tar_Zerind&oldid=24334790”
A 970-es években elhunyt személyek
Fotó nélküli Személy infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 28., 09:30
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.